376 C. PLINII HIST. NAT. LIB. XVII. 



Cato : Stercus unde fit, stramenta, lupinum, pa- 

 leas , fabalia , ac frondes ilignas , quernasque. E segete 

 evellito ebulum, cicutam, et circum salicta herbara mac- 

 tam , ulvamque : eam substernito ovibus , frondemque 

 putidam. Vinea si macra erit, sarmenta sua comburito, 

 et indidem inarato. Itemque ubi saturus eris frumentum , 

 oves ibi delectato. 



Quae sata uberiorem terram faciant : quae urant. 



VII. Nec non et satis quibusdam ipsis pasci terram 

 dicit. Segetem stercorant fruges : lupinum, faba , vicia. 

 Sicut e contrario cicer, quia vellitur, et quia salsum est : 

 hordeum , fenum graecum , ervum : haec omnia segetem 

 exurunt , et omnia quae velluntur : nucleos in segetem 

 ne indideris. Virgilius et lino segetem exuri , et avena , 

 et papavere arbitratur. 



Quibus modis fimo utendum. 



VIII. Fimeta sub dio concavo loco , et qui humorem 

 colligat , stramento intecta , ne in sole arescant , paio e 



